
ประกาศองค์การบริหารส่วนตำบลนาโต๊ะหมิง 
เรื่อง  รับสมัครบุคคลเพื่อการสรรหาและการเลือกสรรเป็นพนักงานจ้าง                                                                                                                         
----------------------------------


ด้วยองค์การบริหารส่วนตำบลนาโต๊ะหมิง ประสงค์จะรับสมัครบุคคลเพื่อจัดจ้างเป็น พนักงานจ้าง ฉะนั้น อาศัยอำนาจตามประกาศคณะกรรมการพนักงานส่วนตำบลจังหวัดตรัง เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานจ้าง ลงวันที่ ๑๐ มิถุนายน ๒๕๔๗ ข้อ ๑๙ จึงประกาศ    รับสมัครบุคคลเพื่อการสรรหาและการเลือกสรร โดยมีรายละเอียดดังต่อไปนี้

๑. ประเภทของพนักงานจ้าง ชื่อตำแหน่ง และรายละเอียดการจ้าง
๑.๑ พนักงานจ้างตามภารกิจ (ประเภทผู้มีคุณวุฒิ) จำนวน ๑ ตำแหน่ง

    
๑.๑.๑ ตำแหน่งผู้ช่วยเจ้าหน้าที่จัดเก็บรายได้ จำนวน ๑ อัตรา อัตราค่าตอบแทน ๙,๔๐๐.-บาท/เดือน และเงินเพิ่มการครองชีพชั่วคราว ๑,๕๐๐.-บาท (หรือจนกว่า ครม.จะมีมติเปลี่ยนแปลงเป็นอย่างอื่น) ระยะเวลาการจ้างไม่เกิน ๔ ปี



หน้าที่ความรับผิดชอบ ปฏิบัติงานขั้นต้นเกี่ยวกับการจัดเก็บภาษีอากร ค่าธรรมเนียมต่าง ๆ และรายได้อื่นที่ไม่ยากภายใต้การกำกับตรวจสอบอย่างใกล้ชิด หรือตามคำสั่ง หรือแบบหรือแนวทางปฏิบัติที่มีอยู่อย่างแน่ชัด หรือละเอียดถี่ถ้วน และปฏิบัติหน้าที่อื่นตามที่ได้รับหมาย

๒. คุณสมบัติทั่วไป และคุณสมบัติเฉพาะสำหรับตำแหน่งของผู้มีสิทธิสมัครเข้ารับการ  สรรหาและการเลือกสรร
๒.๑ คุณสมบัติทั่วไป ตามประกาศคณะกรรมการพนักงานส่วนตำบลจังหวัดตรัง เรื่องหลักเกณฑ์และเงื่อนไขเกี่ยวกับการบริหารงานบุคคลของพนักงานจ้าง ลงวันที่ ๑๐ มิถุนายน ๒๕๔๗ หมวด ๑ ข้อ ๔ ดังต่อไปนี้


๑) มีสัญชาติไทย


๒) มีอายุไม่ต่ำกว่าสิบแปดปี และไม่เกิน ๖๐ ปี


๓) ไม่เป็นบุคคลล้มละลาย


๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือ  จิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล


๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่   ในพรรคการเมือง


๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น


๗) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
/๘) ไม่เป็น...
- ๒ -



๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ


๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการ       ส่วนท้องถิ่น

หมายเหตุ ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น            คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออกให้ไม่เกิน ๑ เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับพนักงานส่วนตำบลมายื่นด้วย
๒.๒ คุณสมบัติเฉพาะสำหรับตำแหน่ง
๒.๒.๑ ตำแหน่งผู้ช่วยเจ้าหน้าที่จัดเก็บรายได้


ได้รับประกาศนียบัตรวิชาชีพ (ปวช.) หรือเทียบได้ไม่ต่ำกว่านี้ทางบัญชี พาณิชยการ เลขานุการ การตลาด การขาย บริหารธุรกิจ การจัดการทั่วไป (เฉพาะทางบริหารธุรกิจ และการจัดการทั่วไป ต้องศึกษาวิชาบัญชีมาไม่น้อยกว่า 6 หน่วยกิต) หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

๓. การรับสมัคร
๓.๑ วัน เวลา และสถานที่รับสมัคร




ขอรับและยื่นใบสมัครด้วยตนเองตั้งแต่วันที่ ๑๒ – ๒๐ มีนาคม ๒๕๕๘ ณ สำนักงานปลัดองค์การบริหารส่วนตำบลนาโต๊ะหมิง ตำบลนาโต๊ะหมิง อำเภอเมืองตรัง จังหวัดตรัง ในวัน เวลาราชการ (๐๘.๓๐ – ๑๖.๓๐ น.) หมายเลขโทรศัพท์  ๐-๗๕๒๗-๘๒๒๑ 

๓.๒ หลักฐานที่ต้องยื่นพร้อมใบสมัคร





๑) ใบสมัคร





๒) รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว ถ่ายครั้งเดียวกันไม่เกิน ๖ เดือน จำนวน ๓ รูป





๓) สำเนาทะเบียนบ้านและสำเนาบัตรประจำตัวประชาชนอย่างละ ๑ ฉบับ โดยให้ผู้สมัครเขียนคำรับรองว่าถ่ายจากต้นฉบับจริงและลงลายมือชื่อกำกับไว้ด้วย





๔) ใบรับรองแพทย์ ซึ่งแสดงว่าไม่เป็นโรคที่ต้องห้าม ซึ่งออกให้ไม่เกิน ๑ เดือน   นับแต่วันที่ตรวจร่างกาย จำนวน ๑ ฉบับ





๕) สำเนาใบแสดงวุฒิการศึกษาที่แสดงว่าเป็นผู้มีวุฒิการศึกษาตรงกับตำแหน่ง      ที่สมัคร จำนวน ๑ ฉบับ  โดยให้ผู้สมัครเขียนคำรับรองว่าถ่ายจากต้นฉบับจริงและลงลายมือชื่อกำกับไว้ด้วย





๖) สำเนาหลักฐานอื่น ๆ เช่น ใบเปลี่ยนชื่อตัว ชื่อสกุล (ถ้ามี) เป็นต้น จำนวน ๑ ฉบับ





ทั้งนี้ ในหลักฐานทุกฉบับ ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย
/๓.๓ เงื่อนไข...
- ๓ -

๓.๓ เงื่อนไขในการสมัคร





ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริงและจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบ  พบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น

๔. การประกาศรายชื่อผู้มีสิทธิเข้ารับการสรรหาและการเลือกสรร และกำหนดวัน เวลา สถานที่ในการสรรหาและการเลือกสรร
องค์การบริหารส่วนตำบลนาโต๊ะหมิง จะประกาศรายชื่อผู้มีสิทธิรับการสรรหาและการเลือกสรร ในวันที่ ๒๓ มีนาคม ๒๕๕๘ ณ ที่ทำการองค์การบริหารส่วนตำบลนาโต๊ะหมิง

๕. หลักเกณฑ์และวิธีการเลือกสรร




โดยจะประเมินผู้สอบเพื่อพิจารณาความเหมาะสมกับตำแหน่งหน้าที่จากประวัติส่วนตัวประวัติการศึกษา ประวัติการทำงาน และพฤติกรรมที่ปรากฏในทางอื่นของผู้เข้ารับการเลือกสรร โดยวิธีการสัมภาษณ์ เพื่อพิจารณาความเหมาะสม

๖. วัน เวลา และสถานที่สรรหาและเลือกสรร (วัน เวลา และสถานที่สอบ)




กำหนดวันสอบสัมภาษณ์ ในวันที่ ๒๔ มีนาคม ๒๕๕๘ เวลา ๑๐.๐๐ น. เป็นต้นไป ณ      ที่ทำการองค์การบริหารส่วนตำบลนาโต๊ะหมิง อำเภอเมืองตรัง จังหวัดตรัง

๗. หลักเกณฑ์การตัดสิน


ผู้ที่ถือว่าเป็นผู้ผ่านการสรรหาและเลือกสรร จะต้องเป็นผู้ที่ได้รับคะแนนในการสรรหาและการเลือกสรรไม่ต่ำกว่าร้อยละ ๖๐ โดยการดำเนินการจัดจ้างจะเป็นไปตามลำดับคะแนนที่สอบได้

๘. การประกาศรายชื่อและการขึ้นบัญชีรายชื่อผู้ผ่านการเลือกสรร



องค์การบริหารส่วนตำบลนาโต๊ะหมิง จะประกาศรายชื่อผู้ผ่านการเลือกสรรตามลำดับคะแนนสอบที่ได้ ในวันที่ ๒๕ มีนาคม ๒๕๕๘ ณ องค์การบริหารส่วนตำบลนาโต๊ะหมิง โดยบัญชีรายชื่อดังกล่าวให้เป็นอันยกเลิกหรือสิ้นสุดผลไปเมื่อเลือกสรรครบกำหนด ๑ ปี นับวันขึ้นบัญชี หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี

๙. การจัดทำสัญญาจ้างผู้ผ่านการเลือกสรร
              


ผู้ได้รับการเลือกสรรจะได้ทำสัญญาจ้างกับองค์การบริหารส่วนตำบลนาโต๊ะหมิง เมื่อถึงลำดับที่ที่ขึ้นบัญชีไว้แล้ว และได้รับความเห็นชอบการขอจ้างจาก ก.อบต.จังหวัดตรัง หากผู้ได้รับการเลือกสรร         ไม่ประสงค์รับการจ้างเป็นพนักงานจ้างจะถือว่าสละสิทธิจากบัญชีผู้ได้รับการเลือกสรรทันที
                  


ผู้ที่ได้รับการเลือกสรรเป็นพนักงานจ้างจะได้ทำสัญญาจ้างกับองค์การบริหารส่วนตำบลนาโต๊ะหมิง โดยจะต้องใช้บุคคลค้ำประกันเป็นข้าราชการตั้งแต่ระดับ ๕ ขึ้นไปหรือเทียบเท่า
                    
จึงประกาศมาเพื่อทราบโดยทั่วกัน
ประกาศ   ณ   วันที่   ๓   เดือน มีนาคม   พ.ศ. ๒๕๕๘
ประสพ ทองย้อย
(นายประสพ  ทองย้อย)
นายกองค์การบริการส่วนตำบลนาโต๊ะหมิง
